ועדת הכספים, כנסת 16, פרוטוקול מספר , 2005-05-18 09:30

יעקב ליצמן: אני פותח את הישיבה - על סדר היום: צו ניירות ערך (התוספת השלישית לחוק), התשס"ה-2005; תקנות ניירות ערך (פרטי מסמך רישום, מבנהו וצורתו) (תיקון), התשס"ה-2005; תקנות ניירות ערך (דוחות תקופתיים ומיידיים של תאגיד חוץ) (תיקון), התשס"ה-2005; תקנות ניירות ערך (הבנק העולמי), התשס"ה-2005.

חיים אורון: אדוני היושב-ראש, אני רוצה שתודיע ליושב-ראש הרשות לניירות ערך שיש סיכוי שכל הצווים יפלו, כי אנחנו לא עובדים יותר בממשלה.

חיים אורון: אם הממשלה לא באה לוועדה, הכל ייפול.

חיים אורון: אנחנו נצביע נגד בלי קשר לתוכן התקנות.

אהוד רצאבי: העניין הוא שהתקנות האלה יותר מדי חשובות.

חיים אורון: זה מה שקרה גם אתמול עם ההעברות למשרד הבריאות.

יעקב ליצמן: אולי עד ההצבעה יבואו חברי קואליציה.

יעקב ליצמן: מר משה טרי, יושב-ראש הרשות לניירות ערך, בבקשה.

משה טרי: אנחנו ממשיכים כאן משהו שהתחיל חבר הכנסת שוחט בהיותו שר אוצר.

משה טרי: אני מדבר על הרישום הכפול וה-small cap.

משה טרי: אנחנו מבקשים להמשיך את מה שהתחלנו עם הבורסה בארצות הברית - הרישום הכפול, אותו הדבר בדיוק אנחנו רוצים לעשות עם לונדון, אבל לא עם ה-primary market, הבורסה הראשית עם כל המשמעויות של זה.

משה טרי: בנוסף לכך אנחנו רוצים להרחיב בארצות הברית את הרישום הכפול, להוסיף במסגרת זאת את ה-small cap, כי כל כללי האכיפה והרגולציה שם הם פחות או יותר אותו הדבר.

משה טרי: זה מה שמונח כעת לפניכם.

אברהם-בייגה שוחט: כמה חברות יש היום ברישום כפול?

שאול ברונפלד: בערך 30.

אברהם-בייגה שוחט: איזה נפח זה משווי השוק?

שאול ברונפלד: 8 אחוז.

שאול ברונפלד: 29 חברות, 8% מהמחזור בבורסה - החברות שעשו כבר רישום כפול.

שאול ברונפלד: מבחינת השווי זה בערך אותו הדבר.

שאול ברונפלד: אני מדבר רק על מניות.

משה טרי: אבל יש עוד כמה חברות ישראליות מאוד גדולות, שאנחנו עושים את כל המאמצים להביא אותן לכאן, ואני מקווה מאוד שנצליח.

משה טרי: הן מהוות עשרות מיליארדים.

נסים דהן: אבל האם הרישום הכפול פתח את השוק כמו שציפינו?

נסים דהן: יש יותר התעוררות?

שאול ברונפלד: בהחלט כן.

שאול ברונפלד: זה מילא כמעט כל הציפיות.

שאול ברונפלד: עובדה – קרוב ל-30 חברות עשו רישום כפול.

שאול ברונפלד: מדובר על חברות שהיו רשומות בחו"ל, עשו עלייה ונרשמו בארץ.

שאול ברונפלד: כפי שאמר משה טרי, יש לנו עבודה על 4-5 חברות גדולות שעדיין לא עשו את הרישום הכפול.

שאול ברונפלד: הרשות, אנחנו ושר האוצר מטפלים בעניין הזה.

משה טרי: אני רוצה להדגיש את החשיבות של הרישום הכפול.

משה טרי: הרשות מתחבטת בעבודה קשה מאוד בגלל גודל השוק.

משה טרי: זה לא סוד שהשוק שלנו הוא שוק יחסית קטן.

משה טרי: כשהשוק גדול, הוא הרבה יותר חזק ונתון הרבה פחות למניפולציות ולכל מיני דברים שליליים.

משה טרי: לכן יש עניין רב מאוד להגדיל את כמות החברות, להגדיל את נפח המסחר.

משה טרי: זאת הדרך הכי מהירה להביא הנה חברות ישראליות שהלכו לשם.

משה טרי: אני לא יודע למה הן לא באו לכאן, אבל עכשיו אנחנו עושים את כל המאמצים להביא אותן לכאן.

משה טרי: אותו הדבר בלונדון.

משה טרי: אירופה תופסת יותר ויותר מקום מאוד משמעותי במסחר בשוקי ההון בעולם.

משה טרי: זה אחד מהחששות של האמריקאים.

משה טרי: הגישה שלנו היא לעשות מאמצים להתקרב, להתחבר לאירופה, כי שם לדעתנו יש פוטנציאל גדול.

אברהם-בייגה שוחט: כמה חברות ישראליות נסחרות בלונדון?

שאול ברונפלד: סדר גודל של 20, כאשר חצי מהן הן ברשימה היותר טובה שעליה משה טרי מדבר.

שאול ברונפלד: חצי ברשימה שהפיקוח שם לא מספיק טוב.

יעקב ליצמן: תסבירו את כל התיקונים.

דניאל רימון: יש תיקון קטן בנוסח שאנחנו מבקשים להכניס לתקנות ניירות ערך (דוחות תקופתיים ומיידיים של תאגיד חוץ) (תיקון).

דניאל רימון: בתיקון תקנה 3 בסעיף 2, לפני פסקה (4) תהיה פסקה שהיא תכונה (4) ויהיה כתוב בה: בתקנת משנה (ג), אחרי "התקופתי" יבוא "הדוח החצי שנתי או דוח הביניים".

דניאל רימון: (היו"ר אברהם בייגה שוחט)

אברהם-בייגה שוחט: אם אין שאלות או הערות, נעבור הלאה.

משה טרי: הנושא הבא – הבנק העולמי.

משה טרי: אני חושב שזה ציון דרך בשוק ההון בישראל, שבנק כזה בא ומנפיק במדינת ישראל.

משה טרי: אנחנו עמלנו על כך מאוד קשה, היו לנו התנגדויות מכל מיני גורמים, עד היום אני לא מבין למה.

משה טרי: הבנק העולמי היה צריך להיות כאן מזמן, שוק ההון היה זוכה לעוד מוצרים בדירוג הגבוה ביותר בעולם, אבל אנשים חשבו שצריך לדרוש מהבנק העולמי עוד כל מיני דברים, יותר מאשר אנחנו דורשים ממדינת ישראל.

משה טרי: אבל עברנו את זה, החוק עבר, ומה שמונח בפניכם אלה התקנות.

אברהם-בייגה שוחט: באלו תנאים הם מנפיקים את אגרות החוב שלהם?

משה טרי: הם באים להנפיק כאן אגרות חוב שקליות.

משה טרי: זה מראה איזה אמון הם נותנים בישראל.

משה טרי: הדירוג של אגרות החוב שלהם הוא AAA.

משה טרי: זה הדירוג הגבוה בעולם.

משה טרי: אנשים חשבו שלא צריך לתת להם להנפיק כאן אם הם ירדו מהרמה הזאת.

משה טרי: אפשר לחשוב שלמדינת ישראל יש דירוג כל כך גבוה.

אהוד רצאבי: זה אחד הדברים הכי טובים שיכולים לקרות לנו בשוק הזה.

משה טרי: זה ציון דרך.

משה טרי: החוק עבר, מה שמונח לפניכם אלו רק התקנות לגבי פרטי התשקיף.

משה טרי: אנחנו הולכים באותם עקרונות של הרישום הכפול.

משה טרי: אותם דיווחים שהוא נותן בארצות הברית, הוא נותן גם כאן.

נסים דהן: ל- Chase Manhattanאו City Bank יש אותם תנאים?

משה טרי: מה פתאום?

משה טרי: אתה משווה את Chase Manhattan לבנק העולמי?

משה טרי: אתה יודע מי הבעלים של הבנק העולמי?

משה טרי: על מה אנחנו מדברים פה?

אהוד רצאבי: לדעתי זה אחד מציוני הדרך הטובים ביותר שיכולים להיות בשוק ההון הישראלי.

אהוד רצאבי: אם הבנק העולמי בא לפה ומנפיק אגרות חוב, זה נותן עידוד לא נורמלי לכל שוקי ההון.

אהוד רצאבי: זה דבר שאסור לאבד אותו.

דניאל רימון: אני רוצה לומר לפרוטוקול שמכיוון שבשני סטים שהגיעו לוועדה – אחד בעניין הרישום הכפול והשני בעניין הבנק העולמי – תיקנו את אותן תקנות, איחדנו אותן לקובץ אחד של תקנות.

דניאל רימון: הדבר השני – לעניין התקנות של הבנק העולמי, יש לנו שתי הערות נוסח לפרוטוקול - -

נסים דהן: אתם מפחדים מהבנק העולמי ואתם לא מוכנים לדון בכובד ראש על הנושא הזה.

דניאל רימון: דנו איתכם בכובד ראש.

נסים דהן: אז מה אם זה הבנק העולמי?

משה טרי: אסביר לך למה אנחנו מתרגשים מהבנק העולמי.

אברהם-בייגה שוחט: רגע.

אברהם-בייגה שוחט: תן קודם לדניאל רימון לסיים.

אברהם-בייגה שוחט: אחר כך, אם חבר הכנסת דהן ירצה להעיר משהו, הוא יעיר.

דניאל רימון: בהגדרה, אחרי המילה "חובות" ולפני המילה "דיווח", יופיע המילים "רישום או", כך שיֵצא "לעניין חובות רישום או דיווח".

דניאל רימון: בפסקה (2), בפרטי מסמך הצעה לציבור, בסופה יבוא: "ובמקום מסמך רישום, יקראו מסמך הצעה לציבור של מנפיק ניירות ערך מיוחדים".

נסים דהן: אני חוזר על ההערה שלי אבל בצורה קצת אחרת.

נסים דהן: אני יוצא מנקודת הנחה שעם City Bank תחמירו יותר אם הם ירצו להנפיק פה אגרות חוב, תבקשו מהם חומרות יתרות שאני לא יודע מה הן.

נסים דהן: אם Chase Manhattan ירצה להנפיק פה אגרות חוב בשקלים, יהיו לו אותם תנאים?

משה טרי: מה פתאום?

משה טרי: אסביר מדוע.

משה טרי: Chase Manhattan הוא בנק בבעלות פרטית.

משה טרי: הבנק העולמי הוא בבעלות מדינות - ארצות הברית, קנדה, גרמניה וכו', 184 מדינות.

משה טרי: זה ההבדל.

משה טרי: אז אתה משווה את מה שיש ב-Chase Manhattan עם הבנק העולמי?

נסים דהן: אנחנו לא מדברים על הביטחון הכלכלי שהבנק נותן, אנחנו מדברים על תהליך הרישום וההנפקה.

נסים דהן: האם זה צריך להיות רשום אותו הדבר?

נסים דהן: האם רק בגלל שזה הבנק העולמי מספיק שהוא מצהיר או שצריך להיות רישום פורמלי?

נסים דהן: מה ההבדל בין הרישום הפורמלי של Chase Manhattan לרישום הפורמלי של הבנק העולמי?

משה טרי: Chase Manhattan, אם הוא בארצות הברית, חלים עליו כללי הרישום הכפול והוא צריך לעשות אותו הדבר כמו שהוא עושה שם.

נסים דהן: אני דיברתי על הנפקה של אגרות חוב בשקלים בישראל.

משה טרי: אותו הדבר כמו כל חברה.

נסים דהן: אני לא הבנתי.

נסים דהן: האם ההקלות של הבנק העולמי הן ברמת העיקרון, ברמת הרישום, ברמת ההצהרות, או ברמת הביטחון שהבנק צריך להמציא למדינה.

נסים דהן: אם זה ברמת הביטחון - אני מבין, אפשר להקל עליו, זה בנק עולמי.

נסים דהן: אבל אם יש הקלות ברמת הרישום או בצורת ההנפקה - אני רוצה להבין למה.

נסים דהן: הבנק העולמי רוצה להנפיק פה, איזה מסלול הוא צריך לעבור?

נסים דהן: (היו"ר יעקב ליצמן)

משה טרי: יש לנו חוק הרישום הכפול.

משה טרי: כאשר בא גוף להנפיק כאן – אותן דרישות שאנחנו דורשים מחברות ברישום הכפול, אנחנו דורשים כאן.

משה טרי: אם הוא הנפיק בארצות הברית, הוא יכול להירשם כאן.

משה טרי: אם הוא רוצה לגייס כאן, אותן דרישות שיש בארצות הברית חלות עליו.

משה טרי: במקרה זה, אותו הדבר.

משה טרי: גם הבנק – אותן דרישות שהשוק האמריקאי דורש, גם כאן יש.

נסים דהן: אז איפה ההקלות שדיברנו עליהן?

משה טרי: שם זה ברמת מדינה.

משה טרי: אותן דרישות שה-ACC דורש שם, חלות גם פה.

גד סואן: כל הנושאים שמועלים עכשיו על-ידי הרשות ראויים לברכה.

גד סואן: כל הגורמים החשובים תומכים בהרחבת הרישום הכפול.

גד סואן: אני מקווה שההכנסה של ה-small cap בלונדון תהיה צעד בדרך לכל - -

יעקב ליצמן: תודה רבה.

יעקב ליצמן: רבותיי, אני מצביע על צו ניירות ערך (התוספת השלישית לחוק), התשס"ה-2005; תקנות ניירות ערך (פרטי מסמך רישום, מבנהו וצורתו) (תיקון), התשס"ה-2005; תקנות ניירות ערך (דוחות תקופתיים ומיידיים של תאגיד חוץ) (תיקון), התשס"ה-2005 - -

נסים דהן: אני מבקש התייעצות סיעתית.

יעקב ליצמן: בינתיים יש לך התייעצות סיעתית.

יעקב ליצמן: תקנות ניירות ערך (הבנק העולמי), התשס"ה-2005 - כפי שהציג יושב-ראש הרשות לניירות ערך עם התיקונים.

יעקב ליצמן: הסתיימה התייעצות סיעתית.

יעקב ליצמן: מי בעד התקנות ומי נגד?

יעקב ליצמן: בעד הצו והתקנות - רוב נגד - מיעוט הצו והתקנות אושרו.

יעקב ליצמן: אושרו - צו ניירות ערך (התוספת השלישית לחוק), התשס"ה-2005; תקנות ניירות ערך (פרטי מסמך רישום, מבנהו וצורתו) (תיקון), התשס"ה-2005; תקנות ניירות ערך (דוחות תקופתיים ומיידיים של תאגיד חוץ) (תיקון), התשס"ה-2005; תקנות ניירות ערך (הבנק העולמי), התשס"ה-2005.